CELEX: 62018TN0163
Language: el
Date: 2018-03-08 00:00:00
Title: Υπόθεση T-163/18: Προσφυγή της 8ης Μαρτίου 2018 — Amisi Kumba κατά Συμβουλίου

7.5.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 161/60
            
         Προσφυγή της 8ης Μαρτίου 2018 — Amisi Kumba κατά Συμβουλίου
   (Υπόθεση T-163/18)
   (2018/C 161/71)
   Γλώσσα διαδικασίας: η γαλλική
   
      Διάδικοι
   
   
      Προσφεύγων: Gabriel Amisi Kumba (Κινσάσα, Λαϊκή Δημοκρατία του Κονγκό) (εκπρόσωποι: T. Bontinck, P. De Wolf, M. Forgeois και A. Guillerme, δικηγόροι)
   
      Καθού: Συμβούλιο της Ευρωπαϊκής Ένωσης
   
      Αιτήματα
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την εκτελεστική απόφαση (ΚΕΠΠΑ) 2017/2282 του Συμβουλίου, της 11ης Δεκεμβρίου 2017, για την τροποποίηση της απόφασης 2010/788/ΚΕΠΠΑ για την επιβολή περιοριστικών μέτρων κατά της Λαϊκής Δημοκρατίας του Κονγκό καθόσον διατηρεί το όνομα του προσφεύγοντος στη δεύτερη θέση του καταλόγου του παραρτήματος II της αποφάσεως 2010/788/ΚΕΠΠΑ και στη δεύτερη θέση του καταλόγου του παραρτήματος Iα του κανονισμού (ΕΚ) 1183/2005·
            
         
               —
            
            
               να κηρύξει παράνομα τα άρθρα 3, παράγραφος 2, στοιχείο β', της αποφάσεως 2010/788/ΚΕΠΠΑ, όπως τροποποιήθηκε με την απόφαση 2016/2231/ΚΕΠΠΑ και 2β, παράγραφος 1, στοιχείο β', του κανονισμού 1183/2005/ΕΚ·
            
         
               —
            
            
               να καταδικάσει το Συμβούλιο στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής του, ο προσφεύγων προβάλλει τέσσερις λόγους.
   
               1.
            
            
               Με τον πρώτο λόγο, ο προσφεύγων προβάλλει προσβολή των δικαιωμάτων άμυνας, συμπεριλαμβανομένης της παραβάσεως της υποχρεώσεως αιτιολογήσεως η οποία καθιστά δυνατή τη δικαιολόγηση των μέτρων και τη διασφάλιση αποτελεσματικής ένδικης προστασίας, καθώς και προσβολή του δικαιώματος ακροάσεως.
            
         
               2.
            
            
               Με τον δεύτερο λόγο, ο προσφεύγων προβάλλει ύπαρξη πρόδηλης πλάνης εκτιμήσεως όσον αφορά την εμπλοκή του σε ενέργειες που συντείνουν σε σοβαρές προσβολές των δικαιωμάτων του ανθρώπου στη Λαϊκή Δημοκρατία του Κονγκό.
            
         
               3.
            
            
               Με τον τρίτο λόγο, ο προσφεύγων προβάλλει προσβολή του δικαιώματος στην ιδιωτική ζωή, του δικαιώματος ιδιοκτησίας και παραβίαση της αρχής της αναλογικότητας.
            
         
               4.
            
            
               Με τον τέταρτο λόγο, ο προσφεύγων προβάλλει τον παράνομο χαρακτήρα των άρθρων 3, παράγραφος 2, στοιχείο β', της απόφασης 2010/788/ΚΕΠΠΑ του Συμβουλίου, της 20ής Δεκεμβρίου 2010, για την επιβολή περιοριστικών μέτρων κατά της Λαϊκής Δημοκρατίας του Κονγκό και για την κατάργηση της κοινής θέσης 2008/369/ΚΕΠΠΑ (ΕΕ 2010, L 336, σ. 30), όπως τροποποιήθηκε με την απόφαση (ΚΕΠΠΑ) 2016/2231 του Συμβουλίου, της 12ης Δεκεμβρίου 2016, για την τροποποίηση της απόφασης 2010/788/ΚΕΠΠΑ για την επιβολή περιοριστικών μέτρων κατά της Λαϊκής Δημοκρατίας του Κονγκό (ΕΕ 2016, L 336I, σ. 7) και 2β, παράγραφος 1, στοιχείο β', του κανονισμού (ΕΚ) 1183/2005 του Συμβουλίου, της 18ης Ιουλίου 2005, για την επιβολή συγκεκριμένων περιοριστικών μέτρων κατά των προσώπων που παραβιάζουν το εμπάργκο όπλων έναντι της Λαϊκής Δημοκρατίας του Κονγκό (ΕΕ 2005, L 193, σ. 1).